આધુનિક સમયમાં બાળકો પોતાનો મોટાભાગનો સમય ઘરમાં બેસીને ઈન્ટરનેટ પર ગેમ, ફિલ્મો અને પોર્ન સાઈટ જોવામાં પસાર કરે છે. ઈન્ટરનેટ પર પોર્નસાઈટો પર અશ્ર્લીલ અને હિંસક સામગ્રી પીરસવામાં આવે છે. સોશિયલ નેટવર્કિંગ સાઈટ પર અશ્ર્લીલ ચિત્રોની આપ-લે કરવામાં આવે છે. અશ્ર્લીલ ચિત્રો અને હિંસક ફિલ્મો તથા ગેમ રમવાથી બાળક હિંસા કરવા પ્રેરાય છે. જુવેનાઈલ જસ્ટિસ એક્ટની જોગવાઈઓ અટપટી હોવાથી કેસનો નિકાલ કરવામાં લાંબો સમય લાગે છે. જુવેનાઇલ જસ્ટિસ એક્ટમાં કાયદાના સંઘર્ષમાં આવેલા બાળકને તરત જામીન મળી જાય છે, તેને જેલમાં રાખવાને બદલે જુવેનાઈલ હોમ અને ચિલ્ડ્રન ઓબ્ઝર્વેશન હોમમાં રાખવામાં આવે છે. સુરતમાં ગત વર્ષે ૨૦૧૬માં બાળગુનાના ૨૭૮ કેસ નોંધાયા હતા. આ વર્ષે ચાર માસમાં ૧૨૨ બાળગુનાઓ નોંધાઈ ગયા છે. ૨૦૧૪માં સૌથી વધુ ૩૧૫ બાળગુનાઓ નોંધાયા હતા.